**Pályázat esélyegyenlőségi és lakhatási referens tisztségre**

Nagy Dávid

2022.05.10

**1. Bemutatkozás**

Nagy Dávid vagyok, idén végzem el a második évemet BSc biológus alapszakon, a BSc után pedig mesterképzésemet is az ELTE-n szeretném folytatni. A Mohácsi Kisfaludy Károly gimnáziumban érettségiztem 2020-ban és ebben az évben ősszel el is kezdtem a biológus alapszakot. Az első évben is próbáltam aktív tagja lenni a Kari és szakterületi életnek.

**2.Motiváció**

A 2021-es gólyatáborban szervezőként voltam jelen és a CAMP-en is segítettem. A második évem alatt még szorosabb kapcsolatba kerültem a HÖK életével, néhány alkalommal részt is vettem a küldöttgyűlési ülésen. Nagy segítségemre volt Kutas Domonkos kommunikációs referens és Kása Kata Hanga szakterületi koordinátor a HÖK megismerésében. Magamat empatikusnak és megértőnek tartom. Ezeket a tulajdonságaimat fejlesztettem a Háttér társaságnál elvégzett Lelki segélyszolgálatos képzésen és az ott folytatott önkénteskedésem során. Ez egy civil szervezet, amely főként LMTBQ embereknek segít, mint lelki, mint jogi tanácsok adásában is, 2022 januárjában pedig ebben a civil szervezetben megválasztottak Felügyelő Bizottsági tagnak, ami a szervezet utólagos ellenőrzésével jár együtt. Az alábbi tevékenységeim során szerzett tapasztalataimat is tudom hasznosítani a referensi munkám során: 2020-ban önkéntesen tanítottam a szülőfalumban lakó alsós és gimnáziumos diákokat a covid lezárás miatt kialakult tanulási nehézségeik elkerülése miatt. 2021 szeptemberében pedig jelentkeztem autizmus kortárs segítőnek és részt is vettem a felkészítésen. Részt vettem a LEN civil falú SHÜTI-s programján, ahol vakok és gyengénlátók segítéséről szereztem információt.

**3. Célok és tervek**

**3.1 Mentorrendszer**

Az esélyegyenlőségi és a kollégiumi ügyekben nagy szerepe van a mentorrendszernek, a lakhatási lehetőségeknek ismertetése elsősorban a mentorokra hárul, hiszen velük lépnek előszőr kapcsolatba az új hallgatók. Fontos, hogy a mentorképzés során, mint eddig is nagy szerepe legyen a lakhatási lehetőségek ismeretének. Az esélyegyenlőség megteremtésében is nagy segítség van a mentoroknak, hiszen őket ismerik a legtöbben és szoros kapcsolatuk révén a gólyákkal bizalmi viszony is ki van alakulva köztük és erre szeretnék nagyobb hangsúlyt fektetni, hogy ha bárkit hátrányos megkülönböztetés ér szóljon a mentorának és ne tartsa magába. Szívesen tartanék előadást a mentorképzés során, segítenék felkészíteni a mentorjelölteket az esetleges megpróbáltatásokkal szemben. A mentorok kiválasztása után az érzékenyítést is fontosnak tartom, melyet játékos formában valósítanék meg, már van tapasztalatom érzékenyítés terén, hiszen a Pride-on és a transz napon is tartottam ilyet, és az eddigi tapasztalataim alapján a stigmákat gyakran a dolgok nem kellő ismerete miatt állítják fel az emberek, ezt a tudást felhasználnám a mentorrendszernél például csoportvetélkedők során játékos formában adnám át a szükséges tudást a mentoroknak.

**3.2 Speciális igényű hallgatók lehetőségei**

Fontosnak tartom a hallgatók még jobban tájékozottak legyenek, hogy a speciális igényüket tudják kinek kell jelezni. Sajnos még mindig vannak olyan felsőbb éves egyetemisták, akik nem tudják, hogy speciális igényüket kinek kell jelezni és hogy az könnyítést jelenthet nekik egy-egy számonkérésen. Különösen igaz ez a diszgráfiás, diszlexiás, diszkalkuliás és színtévesztő hallgatókra. A felvilágosítással kapcsolatos terveimről szeretnék beszélni a szakterületi koordinátorokkal, mentorfelelőssel, a feladathoz felhasználnám a tavaly készült kisokost, amit népszerűsítenék elektronikus úton, mihez a kommunikációs referens és a SÜTHI segítségét venném igényben.

**3.3 Személyi segítők**

Akinek igénye van rá tud személyi segítőt kérni a SHÜTI-nél. Azonban kevés személyi segítő van és ennek szeretném a népszerűsítését végezni, sajnos sokszor van olyan, hogy egy speciális igényű hallgató mellé nem tud a SHÜTI azonos szakon tanuló hallgatót biztosítani személyi segítőnek, ennek a problémának a megoldását abban látom, ha népszerűsítve van az, hogy a hallgatók jelentkezzenek személyi segítőnek, esetleg nagyobb hangsúlyt fektetni arra, hogy ez egy fizetett tevékenység hiszen ez ösztönzően hathat a leendő személyi segítőkre.

**3.4 Lakhatás**

A referensi feladataim közé tartozik a hallgatók lakhatásának az ügye. Itt is fontosnak tartom a megfelelő tájékozottságot, hogy milyen lehetőségei is vannak egy hallgatónak. Sajnos az albérletház nem volt népszerűsítve kellőképpen, pedig egy szorongással küzdő diáknak fontos tudnia róla, vagy akár egy autista hallgatónak. Fontos, hogy segítsek azoknak a hallgatóknak is, akik kollégiumba szeretnének menni, milyen lehetőségeik is vannak és jogosultak-e rá. A KolHÖK-kel jobb kapcsolatot szeretnék kiépíteni.

**3.5 Diszkriminácó**

Vannak olyan helyzetek sajnos amikor egy hallgatót hátrányos megkülönböztetés ér, és sokszor nem tudja, hogy hova tud fordulni ezzel. Felvilágosítást kezdeményeznék a mentorokkal ezzel kapcsolatban, a fent említett módon érzékenyíteném a mentorokat, akik így még nagyobb empátiával tudnának a hallgatókhoz fordulni. Fontos az, hogy a mentorok és a diákok tudják hova kell fordulnia, ha hátrányos megkülönböztetés ér valakit, és fontos az is, hogy meg is tegyék ilyenkor a szükséges lépéseket. A pszichológus igénybevételének lehetőségét is fontosnak tartom népszerűsíteni a kommunikációs referens segítségével, hogy az érintett hallgató tudjon beszélni az elfolytott érzelmeiről szakember segítségével.

**3.6 Adománygyűjtés**

Továbbra is szeretném, hogy a Kar részt vegyen a karácsonyi adománygyűjtésben. Sütivásárt megpróbálnám újraéleszteni a többi lágymányosi Kar segítségével. Ösztönözném a hallgatókat, hogy részt vegyenek az adománygyűjtésben a kommunikációs referens segítségével.

**3.7 További feladatok**

Megválasztásom esetén, folytatnám Szilvi kezdeményezéseit, mint például a HÖK birtokában lévő akadálymentesített laptop kikölcsönzésének lehetőségét népszerűsíteni, hogy eljusson azokhoz a hallgatókhoz, akinek szüksége van rá. Az akadálymentesített játékok beszerzése a HÖK számára, amit társasjátékos programok inkluzívabbá tételéhez és a mentorok érzékenyítésére lehetne használni. A következő időszakban én is igénybe venném a SHÜTI segítségét a mentorképzésben. Továbbá az EHÖK esélyegyenlőségi referenssel gyakran konzultálnék, hogy hogyan tudnám segíteni a munkáját, az egész ELTE-re vonatkozó tervek megvalósításában a TTK-n.

A felkészülésem során beszéltem több tisztségviselővel.

Nagyon szépen köszönöm, hogy elolvastad a pályázatomat, bármilyen javaslatra és ötletre nyitott vagyok, ha kérdés merülne fel benned keress a david20010908@gmail.com címen.

Budapest, 2022. május 10.

Nagy Dávid